google/wiki40b huggingface dataset:
Danica Roemová

Detstvo a vzdelanie

Roemová sa narodila a vyrastala v Prince William County, Virgínia, jej rodičmi boli Marian a John Paul Roem. Jej otec spáchal samovraždu keď mala tri roky a starý otec z matkinej strany jej ho nahradil. Roemová študovala žurnalistiku na St. Bonaventure University v štáte New York. Po absolvovaní sa presťahovala späť do Virgínie.

Kariéra

Roemová deväť rokov pracovala ako hlavná reportérka pre Gainesville Times a Prince William Times. Sedemkrát získala ocenenia od Virginia Press Association.

Voľby 2017

Roemová kandidovala v 13. okrsku za Demokratickú stranu do Virginia House of Delegates vo voľbách v novembri 2017. Jej protikandidátom bol republikán Bob Marshall, ktorý okrsok reprezentoval predošlých 25 rokov. Marshall sám seba označil za „hlavného virgínskeho homofóba“.
Svoju kandidatúru Roemová ohlásila v januári 2017. Medzi 1. aprílom a 1. júnom získala 1 064 finančných darov pod 100 USD, po Chrisovi Hurstovi druhé najvyššie množstvo. Volebný program založila na riešení ekonomických a dopravných problémov, medzi inými sľubom opraviť štátnu cestu 28.
V auguste 2017 dostala oficiálnu podporu od Human Rights Campaign (HRC). V októbri 2017 ju oficiálne podporil bývalý viceprezident Joe Biden.
V septembri 2017 publikovala video s názvom „Just Who I Am“ v ktorom reaguje na odmietnutie debaty a oslovovania v ženskom rode zo strany protikandidáta. Vo videu tvrdí: „V krajine existujú milióny trans ľudí a všetci si zaslúžime zastúpenie vo vláde“.

Osobný život

Svojím trans coming outom prešla v roku 2013, tranzíciu začala v predošlom roku. Svoje meno si úradne zmenila v roku 2015.
Je speváčkou heavy metalovej kapely Cab Ride Home.
Chalais (Indre)

Poloha

Obec má rozlohu 39,65 km². Najvyšší bod je položený 161 m n. m. a najnižší bod 95 m n. m.

Obyvateľstvo

Počet obyvateľov obce je 165 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dainville

Poloha

Obec má rozlohu 11,22 km². Najvyšší bod je položený 107 m n. m. a najnižší bod 64 m n. m.

Obyvateľstvo

Počet obyvateľov obce je 5 504 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Autrac

Poloha

Obec má rozlohu 8,46 km². Najvyšší bod je položený 1 028 m n. m. a najnižší bod 552 m n. m.

Obyvateľstvo

Počet obyvateľov obce je 75 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nvidia Tegra

Nvidia Tegra je systém na čipe vyvinutý spoločnosťou Nvidia používajúci procesory ARM pre mobilné zariadenia, ako sú napríklad smartfóny, PDA a MID. Tegra je "počítač na čipe", ktorý integruje CPU, GPU, severný mostík, južný mostík a radič pamäte do jediného balenia.
Medzi prvé notifikované modely boli Tegra APX 2500, Tegra APX 2600, Tegra 600 a Tegra 650. APX 2500 bol prvýkrát oznámený dňa 12. februára 2008, APX 2600 bol ohlásený vo februári 2009. Séria APX bola určená pre použitie v smartfónoch, rad 600 a 650 pre smartbooky a MID zariadenia. Medzi prvé výrobky požívajúce Tegra patril napríklad prehrávač Zune HD, Samsung M1 alebo Microsoft Kin.
Dňa 9. septembra 2008 spoločnosti Nvidia a Opera Software oznámili, že vytvoria verziu prehliadača Opera 9.5 optimalizovanú pre Tegra s Windows Mobile a Windows CE. Na kongrese Mobile World Congress 2009 bol spoločnosťou Nvidia predstavený port systému Android pre Tegra.
7. januára 2010 spoločnosť Nvidia predstavila na kongrese Consumer Electronics Show Tegra 2, hlavným podporovaným systémom bol stále Android.
15. februára 2011 Nvidia predstavila na kongrese Mobile World Congress nástupcu s kódovým názvom Kal-El, neskôr premenovaného na Tegra 3.
Spalovač mrtvol

Dej

Film zachytáva príbeh pána Kopfrkingla, zamestnanca krematória. Kopfrkingl je milujúci otec, manžel a kultúrny človek ktorý si rád číta svoju Tibetskú knihu smrti. Pomery v Čechách na konci 30. rokov a nástup nacizmu túto situáciu zmení. Kopfrkingl začne spolupracovať s nacistami a židovské korene jeho manželky a rodiny sa pre neho stávajú nežiaducimi.
Michelsonov-Morleyho pokus

Michelsonov-Morleyho pokus alebo Michelsonov-Morleyho experiment alebo Michelsonov (optický) pokus/experiment bol pokus z roku 1887, ktorého cieľom bolo preukázanie existencie éteru.
V 19. storočí bola existencia svetelného éteru považovaná za fyzikálne vysvetlenie podstaty svetla. Experiment svojim neúspechom podlomil dovtedajšie teórie o svetle. Aj vďaka tomu sa otvoril priestor pre nové teórie a nový vek fyziky. Preto sa tento experiment často označuje ako najužitočnejší nepodarený experiment.
Michelsonov-Morleyho pokus mal v zmysle fyziky 19. storočia preukázať rôznu rýchlosť svetla v smere pohybu Zeme a kolmo na smer pohybu Zeme. Použili interferometer (pozri Michelsonov interferometer), pričom lúč svetla pomocou polopriepustného zrkadla rozdelili na dve kolmé zložky. Očakávali, že zložky svetla ovplyvnené éterom sa budú pohybovať rôznou rýchlosťou. Toto sa im preukázať nepodarilo, lebo v skutočnosti je rýchlosť svetla konštantná.
Medzinárodné letisko Dalaman

Konštrukcia

Projekt bol realizovaný s finančnou podporou nemeckej banky Hypo-Vereinsbank a s významnou podporou spoločnosti YDA-AKSA. Letisko Dalaman, slúžiace hlavne pre mestá ako Marmaris, Datça, Fethiye, Göcek a Sarıgerme, má vďaka Medzinárodnému terminálu ATM dostatok kapacity na množstvo letov aj pasažierov, ktorých počet sa v súčasnosti vďaka rastu a expanzii turistického ruchu v Turecku.
Medzinárodný terminál ATM Dalaman bol ocenený Certifikátom kvality ISO 9001, environmentálnym certifikátom ISO 14001, certifikátom bezpečného jedla TS 13001 HACCP a certifikát týkajúci sa zdravia a bezpečnosti pri práci OHSAS 18001.

Obchody a iné služby

Nový medzinárodný terminál na dalamanskom letisku v sebe skrýva duty free obchody, reštaurácie, kaviarne, predajné pulty lístkov, banky a zmenárne, poštu, lekársku pohotovostnú kliniku, detské kútiky a prebaľovacie pulty, lekáreň, predajné novinové stánky, požičovne a úschovne áut, pulty na rezerváciu hotelov, kvetinárstvo, sklad batožiny, požičovne batožinových vozíkov, malú mešitu, kaplnku a synagógu.

Sťažnosti

V poslednej dobe tu boli mnohé sťažnosti na ceny jedál a nápojov na letisku Dalaman od turistov, ktorí prešli letiskom. V dovolenkovej sekcii denníka Sunday Mirror boli uverejnené mnohé sťažnosti na ceny na letisku.
Ortuť

Názov

Ortuť poznali už v staroveku, kde ju nazývali buď živé striebro (argentum vivum), "tekuté striebro" (Theofrastos z Eresu) alebo "strieborná voda" (Dioskorides), odkiaľ pochádza aj súčasný latinský názov hydrargyrum (gr. hydór = voda, argyros = striebro). Nemecký názov Quecksilber je odvodený od živého striebra. Alchymisti jej priraďovali zvláštny význam a nazvali ju podľa posla bohov Merkúra, z čoho sa zachoval dnešný anglický názov mercury. Slovenský názov je prebraný z praslovanského pomenovania ortuť.

Alchýmia

Ortuť je totožná s tvorivými silami vyššieho vedomia. Bola dôležitým prvkom pri alchymistických pokusoch.

Zdroje a využitie

Hlavnou rudou ortute je cinabarit. V menšom množstve sa vyskytuje aj ako čistý kov. Používa sa v plynových výbojkách a ortuťových teplomeroch (laboratórnych, lekárskych a podobne).

Obmedzenie

Smernica RoHS obmedzuje použitie ortuti a ďalších 5 látok (kadmium, olovo, šesťmocný chróm, polybrómované bifenyly (PBB) a polybrómované difenylétery (PBDE)) pri výrobe elektrických a elektronických zariadení, ktoré sa vo veľkých množstvách dostáva na skládky, a tým prispieť k ochrane ľudského zdravia a životného prostredia. Obmedzenie sa preto netýka priemyselných, telekomunikačných, zdravotníckych, vedeckých atď. zariadení s dlhou životnosťou, ktoré sa vyrábajú v malých množstvách a pri ktorých sa dá predpokladať, že neskončia na skládke.:
Tragny

Poloha

Obec má rozlohu 5,43 km². Najvyšší bod je položený 284 m n. m. a najnižší bod 230 m n. m.

Obyvateľstvo

Počet obyvateľov obce je 111 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mexické národné futsalové družstvo mužov

Vrcholné podujatia

Na majstrovstvá sveta FIFA sa dokázalo kvalifikovať až na šiesty pokus. Na kontinentálnom šampionáte v roku 2012 skončilo na postupovom 4. mieste. Na MS 2012, ktoré sa konali v Thajsku, skončilo vo svojej základnej skupine posledné, keď zaznamenalo 3 prehry postupne s Argentínou, Austráliou a Talianskom.
Jeho najväčším úspechom je bronzová medaila na majstrovstvách CONCACAF-u, hneď na prvom turnaji v roku 1996. V boji o bronz vtedy zdolalo Guatemalu. Na ďalších štyroch kontinentálnych šampionátoch skončilo na 4., resp 5. mieste. V roku 2012 opäť postúpilo do semifinále turnaja, a opäť ho prehralo a potom aj zápas o bronz, keď v ňom nestačilo na Panamu 4 : 6 po predĺžení.
Jasoň

Jasoň (lat. Parnassius) je rod motýľov. V rámci celého sveta sem dnes patrí niečo okolo 60 druhov motýľov.
Na území Slovenska sú v rámci tohto rodu opísané dva druhy motýľov: jasoň červenooký (Parnassius apollo) Linnaeus, 1758 a jasoň chochlačkový (Parnassius mnemosyne) Linnaeus, 1758.

Zoznam druhov

Všetky druhy podľa Tree of Life, podľa abecedy, po latinsky:
Parnassius acco
Parnassius acdestis
Parnassius actius
Parnassius andreji
Parnassius apollo
Parnassius apollonius
 Parnassius ariadne
Parnassius arcticus
Parnassius augustis
Parnassius autocrator
Parnassius boëdromius
Parnassius bremeri
Parnassius cardinal
Parnassius cephalus
Parnassius charltonius
Parnassius clodius
Parnassius delphius
Parnassius epaphus
Parnassius eversmanni
Parnassius hardwickei
Parnassius honrathi
Parnassius glacialis
Parnassius hardwickeri
Parnassius hide
Parnassius huberi
Paranssius hanningtoni

(Parnassius hunnyngtoni)
Parnassius imperator
Parnassius inopinatus
Parnassius jacquemontii
Parnassius loxias
Parnassius maharaja
Parnassius maximinus
Parnassius mnemosyne
Parnassius nomion
Parnassius nordmanni
Parnassius orleans
Parnassius patricius
Parnassius phoebus
Parnassius ruckbelli
Parnassius schultei
Parnassius simo
Parnassius simonius
Parnassius smintheus
Parnassius staudingeri
Parnassius stenosemus
Parnassius stoliczkanus
Parnassius stubbendorfii
Parnassius szechnyi (Parnassius scéchenyii)
Parnassius tianschianicus
Parnassius stubbendorfii
Parnassius tenedius

Niektoré iné uvádzané druhy (?zrejme synonymá s niektorými vyššie uvedenými druhmi):
Parnassius baileyi
Parnassius dongalaicus
Parnassius pythia
Parnassius nosei
Parnassius kiritshenkoi
Parnassius labeyriei
Parnassius hunza
Parnassius felderi
Parnassius przewalskii
Parnassius nadadevinensis
Parnassius jacobsoni
Floreffe

Obyvateľstvo

Obec má približne 7 736 obyvateľov (2010).
Veľký Kamenec

Symboly obce

Podľa Heraldického registra  má obec tieto symboly prijaté 7. februára 2007. Na erbe je motív vinohradníctva podľa odtlačku pečatidla z roku 1780.

Erb

V červenom štíte strieborný striebrolistý vinič s koreňmi, na každej strane s jedným zlatým strapcom hrozna; v päte štítu sedem strieborných skál.

Vlajka

Vlajka má podobu troch pozdĺžnych pruhov červeného, žltého, bieleho v pomere 3:1:3. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.
Tracy-sur-Mer

Poloha

Obec má rozlohu 3,72 km². Najvyšší bod je položený 74 m n. m. a najnižší bod 0 m n. m.

Obyvateľstvo

Počet obyvateľov obce je 350 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Fort-sur-le-Né

Poloha

Obec má rozlohu 6,8 km². Najvyšší bod je položený 65 m n. m. a najnižší bod 16 m n. m.

Obyvateľstvo

Počet obyvateľov obce je 404 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tiptronic

Tiptronic S

Tiptronic S je vyššia verzia pôvodnej prevodovky Tiptronic so schopnosťou prisôsobenia sa vodičovi, a takisto umožňuje vodičovi zaradiť rýchlostný stupeň aj v automatickom režime. V automatickom režime, ak nie je do ôsmich sekúnd manuálne zaradenie, systém sa vráti do svojho automatického radenia. Tento systém bol používaný už v roku 2000 v automobile Porsche Boxster.
Vo vozidle Porsche Cayenne bola prevodovka Tiptronic S zvýšená na šesť rýchlostí.
Vo vozidle Porsche 911 (977) Turbo, mal model Tiptronic S rýchlejšiu akceleráciu ako model s manuálnou prevodovkou.
Albertville

Poloha

Albertville leží na rieke Arly, na sútoku s riekou Isère. Jeho nadmorská výška je medzi 345 až 2 037 m. V okolí sú hory: Belle Etoile, Dent de Conse, Négresse, Roche Pourrie, Mirantin, Pointe de la Grande Journée, a chaîne du Grand Arc.

Dejiny

Albertville založil v roku 1836 sardínský kráľ Karol Albert. Skôr tu stálo mesto Conflans, ktoré vzniklo v 14. storočí. Albertville sa stalo strediskom obchodu medzi Francúzskom, Talianskom a Švajčiarskom; v okolí mesta boli postavené celulózky a vodné elektrárne.
XVI. zimné olympijské hry organizoval celý savojský región, Albertville sa stalo hostiteľským mestom. Boli vybudované nové športové objekty a turistická infraštruktúra.
Verrières (Vienne)

Poloha

Obec má rozlohu 19,58 km². Najvyšší bod je položený 151 m n. m. a najnižší bod 97 m n. m.

Obyvateľstvo

Počet obyvateľov obce je 951 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Budín

Budín (maď. Buda) bolo mesto v Uhorsku ležiace na pravom brehu Dunaja, z ktorého po zlúčení s mestom Pešť a mestečkom Óbuda vznikla v roku 1873 Budapešť.
V roku 1777 sem bola prenesená Trnavská univerzita.
La Groutte

Poloha

Obec má rozlohu 2,92 km². Najvyšší bod je položený 208 m n. m. a najnižší bod 154 m n. m.

Obyvateľstvo

Počet obyvateľov obce je 129 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Letné olympijské hry 2008

Slovenská olympijská výprava

Za účasti vrcholných predstaviteľov Slovenského olympijského výboru, športových zväzov a federácií zložili 24. júla 2008 gymnastka Ivana Kováčová a  jachtár Patrik Pollák v mene všetkých nominovaných 57 slovenských športovcov do rúk prezidenta Slovenskej republiky Ivana Gašparoviča slávnostný sľub pred odchodom na Hry XXIX. olympiády.

Kritika

Mnoho politikov (napríklad Václav Klaus), mimovládnych organizácií, ochrancov ľudských práv a iných združení kritizovalo pridelenie organizovania olympijských hier Číne kvôli systematickému porušovaniu ľudských práv komunistickým režimom, likvidovaniu pôvodnej kultúry v Tibete, ničeniu životného prostredia a vyzývalo na bojkot olympiády. Oficiálna komunistická moc všetky tieto kritiky odmietala.
Epigram

Epigram je dnes lyrický žáner, ktorý stručne a duchaplne vystihuje nejakú životnú pravdu. Ide o satirickú báseň s prekvapujúcou pointou. V antike to bol druh nápisu.
Dnešné epigramy sú vlastne dvojdielne básne: Prvá časť nastoľuje problém či myšlienku, druhá časť ho prekvapivým spôsobom rieši.
Antický epigram bol vlastne nápis na chráme, náhrobku, obetnom dare a podobne, ktorého účelom bolo pripomínať staviteľa chrámu atď., darcu, prinášateľa obete a podobne, alebo vysvetľovať význam príslušného nadpísaného predmetu. Spočiatku to bývala próza, neskôr elegické distichon. V rímskej literatúre to už bola navyše vtipná báseň. Riman Martialis napokon založil epigram v dnešnom zmysle - používal aj iné básnické formy ako elegické distichon a jeho epigramy už mali satirický charakter.
Saint-Léger-sur-Roanne

Poloha

Obec má rozlohu 4,51 km². Najvyšší bod je položený 339 m n. m. a najnižší bod 296 m n. m.

Obyvateľstvo

Počet obyvateľov obce je 1 133 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Doazit

Poloha

Obec má rozlohu 22,16 km². Najvyšší bod je položený 127 m n. m. a najnižší bod 57 m n. m.

Obyvateľstvo

Počet obyvateľov obce je 904 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Veľký bradáč

História

Veľký bradáč bol vyšľachtený v stredoveku v Nemecku. K jeho predkom patrí pravdepodobne drsnosrtý pinč, ktorý bol svojho času rozšírený v okolí Mníchova. Toto plemeno nazývali aj ruský alebo medvedí bradáč , čo by naznačovalo ruský pôvod plemena. Táto domnienka však doteraz nebola preukázaná. Po prvýkrát bol veľký bradáč vystavovaný na mníchovskej výstave v roku 1909.

Vzhľad

Veľký bradáč je pes štvorcového formátu. Má hranatú hlavu, ktorú opticky zväčšujú fúzy. Uši má vysoko nasadené, klopené dopredu v tvare písmena V. V minulosti boli kupírované. Má drsnú, hustú srsť s výraznou bradou a obočím. Farba srsti môže byť čierna, korenie a soľ, čierno-strieborná a biela. V minulosti sa srsť bradáčov upravovala výlučne trimovaním, dnes sa strihá niekoľkokrát do roka (zvyčajne dva až trikrát). Chvost je nasadený vysoko, v minulosti bol kupírovaný.

Temperament a využitie

Veľký bradáč je odvážny, k cudzím ľuďom ostražitý a nedôverčivý. Dá sa so správnym prístupom ľahko cvičiť, je aktívny a poslušný. Používa sa aj ako služobný pes.
VÚB centrála

Opis budovy

Na križovatke Karadžičovej ulice a Mlynských nív vyrástla v roku 1997 24-poschodová veža valcovitého tvaru, elipsovitého prierezu. Hlavný vstup do budovy sa nachádza v úpätí veže. Hlavné použité materiály sú mramor, brazílska žula a zelený onyx. Uvoľnené prízemie – priestranná hala a na ôsmich stĺpoch elipsovitého prierezu uložená galéria. Stĺpy prechádzajú vo vysokom rade cez tri reprezentačné podlažia banky. Kruhové schodisko na okraji vstupnej haly prekonáva rovnaký výškový rozdiel. Krehká plošina výťahu sa nachádza v osi schodiska. Segmentom valca vystupuje pred fasádu a vrcholí v strešnej nadstavbe v tvare skleného kužeľa. Interná kaviareň sa nachádza v čelnom oblúku elipsy a je zaujímavá s priehľadom na hlavný vstup rovno v podlahe. Štandardná banková administratíva zaberá väčšinu podlaží. Veľkoplošným kanceláriám je zase venovaný čelný oblúk elipsovitého pôdorysu. Zadná časť veže je vlastne komunikačným jadrom s dvoma schodiskami a šesticou výťahov, bočné priestory veže tvoria samostatne kancelárie jednotlivých vedúcich. Výborne integrované elipsy a presvedčivá symetrická kompozícia presne charakterizujú výškovú budovu ako dispozične tak vonkajším tvarovaním. Mierne zapustenie fasády prechádzajúce cez štyri podlažia na severnej strane ozvláštňuje hladké telo valca. Zvýraznené je jednoduchou kamennou zvislicou. Bežnej schéme sa vymykalo posledné 24 podlažie tým, že poskytovalo priestor pre bazén s príslušenstvom a nádherný výhľad na cele mesto. V roku 2002 bolo toto poschodie prestavané na ďaľšie kancelárske priestory. Najpríťažlivejšou tvárou sa dom obracia do Páričkovej ulice. Jediná časť prístupná verejnosti s expozitúrou sa nachádza na prízemí. Tlmený mahagón a decentné okrové farby omietky navodzujú atmosféru najvyššieho finančníctva. Priestory civilnejšie s obkladom buka pre riaditeľov sa nachádzajú o poschodie vyššie. Arkier nad expozitúrou upozorňuje na zasadačku prezidenta banky. Jeho povrch prekrýva štruktúra slnolamov. Nárožie budovy obkračuje trojica balkónov s nerezovými madlami s vzdutým doskovým profilom. Krídlo oproti autobusovej stanici ukrýva menej dôležité kancelárie, varné a iné obslužné funkcie, zásobovanie, odpadové hospodárstvo, vstupy do podzemných garáži. Zamestnanecká jedáleň a kancelárie sú umiestnené v krídle na ulici Mlynské Nivy. Na fasáde je použité striedavé pásovanie bledosivého a tmavosivého kamenného obkladu. Podzemie centrály VÚB skrýva typické priestory pre banky ako sú trezory, dotačné prístupy a počítačové riadenie objektu.
Bouray-sur-Juine

Poloha

Obec má rozlohu 7,23 km². Najvyšší bod je položený 139 m n. m. a najnižší bod 53 m n. m.

Obyvateľstvo

Počet obyvateľov obce je 1 931 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Herméville-en-Woëvre

Poloha

Obec má rozlohu 14,64 km². Najvyšší bod je položený 223 m n. m. a najnižší bod 199 m n. m.

Obyvateľstvo

Počet obyvateľov obce je 238 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kosák (nástroj)

Kosák alebo srp je poľnohospodárske náradie, oblúkovite zahnutý nôž na krátkej rúčke určený na kosenie rastlín.

Konštrukcia a použitie

Tvorí ho zakrivená polmesiacovitá čepeľ s hladkým ostrím na vnútornej strane. Na jednej strane s hrotom na druhej s rúčkou, ktorá je obvykle z dreva alebo plastu. Ostrie je potrebné pravidelne brúsiť, najlepšie jemným brúsnym kameňom (oslou), pri väčšom opotrebovaní sa ostrie naklepáva podobným spôsobom ako na kose.
Kosec, ktorý používal kosák ho držal v jednej obyčajne pravej ruke a ľavou uchopoval stonky rastlín, ktoré vyžínal. Za koscom išli žnice, ktoré zbierali pokosené rastliny.

História

Kosák (srp) je jedným z najstarších známych nástrojov. Pred objavením kovov sa čepeľ vyrábala z kostí alebo kameňa. Srpy si pôvodne roľníci vyrábali podomácky, neskôr sa ich výrobou zaoberali remeselníci. Asi v 18. storočí sa na Slovensko dostali v manufaktúrach vyrábané kosáky z Rakúska. Neskôr na začiatku 20. storočia boli kosáky pri žatve obilia nahradené kosami.

Mytológia a symbolika

Kosák bol od nepamäti symbolom poľnohospodárstva. Bohyňu Demeter starovekí Gréci zobrazovali s kosákom v ruke. V gréckej mytológii ho ako zbraň použili Cronus a Perseus.
V komunistickej symbolike mal skrížený kosák s kladivom symbolizovať spojenectvo robotníkov a roľníkov (kosák a kladivo).
Depresy

História

Skupina vznikla okolo roku 1991. Prvé roky fungovania vyformovali pevné jadro kapely a kapela pilne hrala a trénovala skladby, ktoré zaznamenala na troch demách, ktoré vyšli v rokoch 1992, 1993 a 1995. Skladby boli nahrávané v štúdiu Exponent, ktorému ostali verní aj pri nahrávaní Ep-čka a dvoch albumov.
Vacqueyras

Poloha

Obec má rozlohu 8,97 km². Najvyšší bod je položený 254 m n. m. a najnižší bod 68 m n. m.

Obyvateľstvo

Počet obyvateľov obce je 1 076 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Caullery (Nord)

Poloha

Obec má rozlohu 2,5 km². Najvyšší bod je položený 144 m n. m. a najnižší bod 105 m n. m.

Obyvateľstvo

Počet obyvateľov obce je 486 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Boulevard Berthier

Boulevard Berthier je bulvár v 17. obvode v Paríži. Je súčasťou tzv. Maršalských bulvárov. Bulvár nesie meno Louisa Alexandra Berthiera (1753 – 1815), maršala Francúzska.
Bulvár je dlhý 1 750 metrov a jeho šírka kolísa. Od Avenue de Clichy k železničnému viaduktu má šírku 37 m, medzi ulicami Rue de Saussure a Boulevard Malesherbes 60 m a zbývajúcí úsek je široký 40 m.

Dejiny

V rokoch 1840 – 1845 boli postavené okolo Paríža nové hradby. Dnešný bulvár vznikol na mieste bývalej vojenskej cesty (Rue Militaire), ktorá viedla po vnútornej strane mestských hradieb. Túto cestu armáda previedla mestu Paríž na základe rozhodnutia z 28. júla 1859.
Skylab 3

Technické údaje

Loď určená pre trojčlennú posádku s výrobným číslom CSM-117 sa skladala z veliteľského a servisného modulu používaného v predchádzajúcom úspešnom programe Apollo, vážila 20 121 kg (trochu viac ako predchádzajúca Skylab 2), bola vyrobená americkou spoločnosťou North American Rockwell Corporation, Space Div., Downey, Kalifornia (USA) pre NASA v Houstone. Neskôr bola katalogizovaná v COSPAR s označením 1973-050A. Veliteľský modul CM ( Command Module ) v tvare kužeľa vysokého 3,5 metra obsahoval kabínu, padákový systém so siedmimi padákmi, stabilizačné motory, batérie, optiku a záchranný systém LES, ktorý sa po úspešnom vzlete odhodil. Modul SM ( Service Module ) obsahoval hlavný motor, pohonné hmoty, batérie a zásobník kyslíka. Pred pristávacím manévrom sa od druhého modulu oddelil.

Priebeh letu

Kozmickú loď Skylab SL-3 (AS-207), vyniesla na obežnú dráhu 2. júla 1973 raketa Saturn IB z kozmodrómu na myse Canaveral (Kennedyho vesmírne stredisko). Po ôsmich hodinách letu a piatom obehu sa loď pripojila k orbitálnej stanici Skylab, kam posádka po odpočinku prestúpila a začala pripravený program. Spočiatku riešili problém s opakovaným únikom okysličovadla zo systémov trysiek a uvažovalo sa o ukončení programu. Na kozmodróme sa začala pripravovať záchranná raketa. Posádka absolvovala niekoľko mnohohodinových výstupov na vonkajší plášť stanice kvôli drobným opravám. Fotografovali Zem a ďalšie vesmírne objekty, vykonali mnoho experimentálnych pokusov a meraní. Vyskúšali lietajúce kreslo ASMU ( Automatically Stabilized Maneuvering Unit ), umožňujúce pohyb s manévrovacími tryskami. Posádka na 80 tonovej stanici strávila takmer dva mesiace, čo je dvojnásobok ako ich predchodcovia a celý program bol vyhodnotený ako veľmi dobre splnený. Po jeho vyhodnotení bol značne upravený pripravovaný let tretej posádky - Skylab 4. Skylab 3 sa stal dĺžkou letu rekordným.